Aimar Ventsel

Aimar Ventsel (sündinud 20. septembril 1970) on eesti etnoloog ja sotsiaalantropoloog. Ta on 2009. aastast Tartu Ülikooli vanemteadur. 2015. aastal kutsuti ta lühikest aega külalisprofessoriks Jakutskisse Ammossovi-nimelisse Kirde Föderaalülikooli. Tema peamised uurimisvaldkonnad on eestlaste ja teiste rahvaste folkloor, selle narratiivsed aspektid; kultuuride dialoog Arktikas (eluviis, maailmapilt, mentaliteet, stereotüübid), subkultuurid ning jakuudi nüüdisaegne muusika. Ta on pidanud loenguid antropoloogiast (sotsiaalne ja kultuuriline identiteet) ning punk rock '​ist (stiil, subkultuur, kultuur). Ventsel lõpetas 1988. aastal Tallinna 37. Keskkooli ja 1993. aastal Tartu Ülikooli filosoofia teaduskonna ajaloo ja etnoloogia erialal. Tema edasised õpingud jätkusid Saksamaal. Ta lõpetas 1998. aastal Berliini Vaba Ülikoolis magistrantuuri ja kaitses seal väitekirja "Die Dekonstruktion und Rekonstruktion der urbanen Identität im chantischen Gebiet" ja sai magistrikraadi etnoloogias ja ajaloos. 2005. aastal lõpetas ta Halles asuvas Max Plancki Sotsiaalantropoloogia Instituudis doktorantuuri, kaitses seal samal aastal doktoritöö sotsiaalantropoloogias "Reindeer, rodina and reciprocity: kinship and property relations in a Siberian village". Ventsel oli 1993. aastal Eesti Rahvamuuseumi ja Berliini Humboldti Ülikooli projekti Rural Estonia koordinaator, 1994. aastal Ajaloo Instituudi teadur, aastatel 2003–2009 Eesti Kirjandusmuuseumi folkloristika osakonna vanemteadur. 2006. aastast töötas ta ühtlasi osalise tööajaga Tartu Ülikoolis lektori ja vanemteadurina; 2009. aastast täiskohaga TÜ kultuuriteaduste ja kunstide instituudi etnoloogia vanemteadurina. Ühtlasi oli ta 2009. aastast Warwicki Ülikooli kaasuurija projektis Postsocialist Punk. 2015. aasta viimases kvartalis kutsuti ta lühikest aega (november-detsember) külalisprofessoriks Ammossovi-nimelisse Kirde Föderaalülikooli. Ta kandideeris 2023. aasta valimistel erakond Eesti 200 nimekirjas Riigikokku, kogus valimisringkonnas nr 1 (Haabersti, Põhja-Tallinn ja Kristiine) 164 häält ning ei osutunud valituks. 2020 Tartu Ülikooli aumärk 2006 – "Reindeer, Rodina and Reciprocity: Kinship and Property Relations in a Siberian Village". Halle Studies in the Anthropology of Eurasia. LIT Verlag. ISBN 978-3825880477 (monograafia, 392 lk) 2013 – "Minu Jakuutia". Petrone Print. ISBN 978-9949511327 "Sahha (jakuudi) identiteet ja institutsionaliseeritud šamanism"[1] Aimar Ventsel. etis.ee Ventsel, Aimar[alaline kõdulink]. ETBL IV köide (kliki "here" peal) Lõpetanute tähestikuline nimekiri. ut.ee Aimar Ventsel. flku.ut.ee Töötajad. flku.ut.ee "Tartu Ülikooli aumärgi kavalerid". Tartu Ülikool. Vaadatud 9.12.2022. Aimar Ventsel Eesti Teadusinfosüsteemis Aimar Ventsel: mida tähendab "traditsiooniline perekond". arvamus.postimees.ee, 15. november 2014 Aimar Ventsel: lugedes teoloog Peeter Espaki intervjuud…. arvamus.postimees.ee, 18. aprill 2016 Aimar Ventsel: näidake mulle Eesti eliiti!. arvamus.postimees.ee, 26. aprill 2017 Aimar Ventsel: jutt loodusrahvaste loodusharmooniast on linnaaktivistide jura. arvamus.postimees.ee, 29. juuni 2017 Aimar Ventsel: kasutage võõraid väljendeid siiski õigesti. arvamus.postimees.ee, 9. august 2017 [2]. Reedene intervjuu Vikerraadios, 1. märts 2022 Aimar Ventsel: Butša pidigi juhtuma ERR, 19. jaanuar 2023 "Aimar Ventsel: „Eestis on segane arusaam, et kõik mittevene rahvad Venemaal unistavad vabadusest ja vihkavad venelasi. Tegelikult ei ole nii.“" Õhtuleht, 25. märts 2023